La documentació la trobareu a cadascún dels passos de la tramitació.
Les activitats objecte d'aquestes subvencions s'han de realitzar totalment durant l'any de la convocatòria.
La llengua vehicular de les activitats i mitjans objecte d'aquestes subvencions ha de ser el català o l'aranès.
Per obtenir la condició de beneficiàries de les subvencions, les persones sol·licitants han de complir els requisits i les condicions següents:
a) No estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
b) Quan l'entitat sol·licitant sigui una fundació, estar al corrent del compliment del deure de presentació dels comptes anuals davant el protectorat, d'acord amb l'article 336-3 del Codi civil de Catalunya, aprovat per la Llei 4/2008, de 24 d'abril.
c) En el cas d'associacions i fundacions ja constituïdes, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
d) En cas que tingui una plantilla de 50 o més persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
e) No haver estat sancionada per resolució administrativa ferma o condemnada per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere, d'acord amb l'article 11.1 de la Llei 17/2015, del 21 de juliol, d'igualtat efectiva de dones i homes.
f) Quan l'activitat objecte de la sol·licitud de subvenció estigui vinculada a un mitjà de comunicació, complir la normativa sobre igualtat efectiva de dones i homes per tal de fomentar els drets de les dones i la seva imatge plural i no estereotipada, així com evitar la seva discriminació i objectualització tant en els continguts de redacció periodística com en els anuncis publicitaris, i adoptar un codi ètic de conducta sobre l'assumpció i transmissió del principi d'igualtat de gènere, d'acord amb l'article 25 de la Llei 17/2015, i l'article 23 de la Llei 5/2008.
g) Complir les recomanacions sobre el tractament de la violència masclista als mitjans de comunicació vigents actualment a Catalunya des de 2009.
h) En el cas d'entitats amb més de 250 persones treballadores, elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones, i l'article 36 de la Llei 17/2015.
i) Complir el que estableixen els articles 33 i 36.4 de la Llei 1/1998, de 7 de gener, de política lingüística, respecte als centres laborals, i en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 de la Llei esmentada.
j) Quan per a la realització de l'activitat objecte de la subvenció s'utilitzi qualsevol element susceptible de generar drets d'autor, complir el que disposa la normativa sobre propietat intel·lectual.
k) No estar sotmès a cap dels supòsits de prohibició establerts per l'article 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
l) En el cas que tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball, d'acord amb els agents socials, i utilitzar-los adequadament, de conformitat amb l'article 29 la Llei 5/2008, de 24 d'abril, del dret de les dones a erradicar la violència masclista.
Guia per a la presentació de les sol·licituds
L'enllaç "Sol·licitar amb certificat digital" permet descarregar la sol·licitud electrònica de subvenció.
Cal emplenar-la, validar-la, adjuntar, en cas d'ajuts en premsa en paper, un exemplar recent de la publicació (fitxer PDF, ZIP o RAR) i la documentació següent:
Memòria detallada i explicativa de l'actuació
Pressupost total d'ingressos i despeses de l'actuació, desglossat per partides
Un cop realitzades totes aquestes accions cal guardar la sol·licitud i enviar-la des de la mateixa pàgina.
La presentació electrònica de les sol·licituds mitjançant Tràmits gencat s'ha d'efectuar mitjançant un certificat digital reconegut de signatura electrònica.
Reformulació del pressupost i de l'actuació
Declaració responsable en relació amb les remuneracions del personal directiu
Formulari de transferència bancària
El termini màxim per notificar la resolució a la persona sol·licitant és de sis mesos des de l'endemà de la data de publicació en el DOGC de la convocatòria corresponent.
Transcorreguts sis mesos sense que s'hagi dictat i notificat aquesta resolució, les persones interessades podran entendre desestimades les seves sol·licituds per silenci administratiu.
Els requeriments i resolucions del procediment de concessió d'aquestes subvencions, es notificaran mitjançant la publicació al Tauler electrònic de l'Administració de la Generalitat de Catalunya, accessible des de la Seu Electrònica [URL].
Concretament, es notificaran d'aquesta manera els requeriments de documentació, les resolucions d'inadmissió, les d'acceptacions o declaracions de desistiment, la proposta de resolució provisional i la resolució final del procediment.
Quan l'acte que s'hagi de notificar a la persona interessada no es trobi entre els indicats, la notificació es farà de forma individual emprant el sistema corporatiu de notificació electrònica de la Generalitat de Catalunya i es comunicarà a l'adreça electrònica facilitada per la persona sol·licitant al formulari normalitzat de sol·licitud.
La resolució d'inadmissió no exhaureix la via administrativa i es pot presentar un recurs d'alçada davant de la persona titular de la Secretaria General de la Presidència en el termini d'un mes a comptar des de la notificació.
La resolució de concessió i la de denegació, exhaureixen la via administrativa.
Es pot interposar un recurs contenciós administratiu davant el Tribunal Superior de Justícia de Catalunya en el termini de dos mesos a comptar des de la notificació i, potestativament, recurs de reposició davant la persona titular de la Secretaria General de la Presidència en el termini d'un mes.
La tramitació del pagament del 80 per cent de la subvenció concedida s'iniciarà, en concepte de bestreta, a partir de la concessió de la subvenció i el 20 per cent restant es tramitarà un cop acomplert el tràmit de justificació a què es refereix la base 15.1.1 o 15.2.1.
No s'exigeix la prestació de cap garantia.
En el supòsit de reducció de la quantia de la subvenció previst a la base 4.2, es tramitarà el pagament de la subvenció per un import reduït en la mateixa proporció a la desviació pressupostària produïda entre el cost final justificat de l'activitat subvencionada i el cost inicialment pressupostat.
Prèviament al pagament, l'Administració comprova d'ofici si la persona beneficiària està al corrent de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social.
La signatura de la sol·licitud de subvenció per la persona beneficiària implica l'autorització per fer-ne la comprovació, sempre que no s'hi hagi oposat expressament en la sol·licitud de subvenció.
En aquest cas ha d'aportar la documentació acreditativa corresponent pels mitjans establerts.
Les entitats beneficiàries han de presentar a la Direcció General de Mitjans de Comunicació del Departament de la Presidència la justificació de l'aplicació dels fons percebuts de la següent manera:
Si no disposeu de la documentació acreditativa del pagament, perquè no s'ha produït el venciment de la factura corresponent, aquest es podrà presentar en la justificació de l'activitat subvencionada.
Per a la realització d'aquesta justificació de l'import subvencionat (1a justificació), posem a la vostre disposició una Relació de despeses (Excel).
Ompliu-la seguint les instruccions que trobareu a la primera pestanya del document i tramiteu-la amb un Formulari d'aportació de documentació.
Aquesta Relació de despeses (Excel) esdevindrà la nova plantilla per realitzar la justificació de l'activitat subvencionada, es a dir, la justificació final que haureu de presentar abans del 28 de febrer de 2020.
Si ja teniu l'activitat finalitzada i voleu presentar la totalitat de la justificació, en el Pas 6 trobareu tota la informació i documentació relacionada.
Relació dels ingressos o subvencions que hagin finançat l'activitat i memòria de desviacions
Per a la realització de la justificació total de l'activitat heu d'utilitzar el document Relació de despeses (Excel) que trobareu en aquest Pas 6.
És important que l'ompliu seguint les instruccions que trobareu a la primera pestanya.
Les entitats beneficiàries han de presentar a la Direcció General de Mitjans de Comunicació del Departament de la Presidència la justificació del compliment de l'activitat objecte de la subvenció de la manera següent: